ΓΡΑΠΤΗ ΕΡΩΤΗΣΗ E-3124/00

υποβολή: Patricia McKenna (Verts/ALE) προς την Επιτροπή

(6 Οκτωβρίου 2000)

Θέμα: URBAN II

Οι κατευθυντήριες γραμμές για την κοινοτική πρωτοβουλία URBAN II δημοσιεύθηκαν τον περασμένο Μάιο και η ιρλανδική Κυβέρνηση πρέπει ναποβάλει προτάσεις για έγκριση στην Επιτροπή μέχρι τις 19 Νοεμβρίου 2000. Ανέκυψε, ωστόσο, ότι η Κυβέρνηση αποφάσισε να μεταβάλει τη διαδικασίαποβολής προσφορών και επιλογής των σχεδίων που πληρούν τις προϋποθέσεις για χρηματοδότηση, και μάλιστα χωρίς να συμβουλευθεί τους τοπικούς φορείς και εταίρους. Στην Ιρλανδία έχουν διατεθεί, δυνάμει της πρωτοβουλίας URBAN II, κονδύλια ύψους 3,9 εκατομμυρίων λιρών Αγγλίας, λιγότερα από τα 16,6 εκατομμύρια λίρες Αγγλίας που έλαβε η Ιρλανδία δυνάμει της πρωτοβουλίας URBAN I, και οι κατευθυντήριες γραμμές της Επιτροπής προβλέπουν την εκτέλεση ενός προγράμματος στην Ιρλανδία.

Δυνάμει της πρωτοβουλίας URBAN I, η ιρλανδική Κυβέρνηση ζήτησε τη συμμετοχή των τοπικών φορέων, των Διοικητικών Συμβουλίων των Επιχειρήσεων της Κομητείας και των Συμμετοχικών Εταιρειών της Περιοχής και ζήτησε ναποβληθούν αιτήσεις για χρηματοδότηση. Ωστόσο, οι ιρλανδικές αρχές έχουν τώρα δηλώσει ότι δεν θα δεχθούν προσφορές από τις επιλέξιμες τοπικές αρχές και τιςφιστάμενες αναπτυξιακές δομές αλλά ότι μέσα από τη δική τους διαδικασία διαβούλευσης και επιλογής, θαποβάλουν τις προσφορές τους για ιρλανδικό πρόγραμμα στην Ευρωπαϊκή Επιτροπή.

Πιστεύει η Επιτροπή ότι αυτή η τροποποιημένη διαδικασία παραβιάζει τις κατευθυντήριες γραμμές της πρωτοβουλίας URBAN II; Έχει η Επιτροπή τη γνώμη ότι η έλλειψη κατάλληλης διαδικασίαςποβολής προσφορών θα θέσει σε κίνδυνο την εκτέλεση της πρωτοβουλίας URBAN II στην Ιρλανδία; Τι προτίθεται η Επιτροπή να πράξει για να δώσει λύση στα προβλήματα αυτά;

Δεν πιστεύει η Επιτροπή ότι η διαδικασία αυτή θα παραβιάσει τις αρχές της εταιρικές σχέσης όπως ορίζονται από τις νέες γενικές ρυθμίσεις για τα Διαρθρωτικά Ταμεία (Κανονισμός (ΕΚ) αριθ. 1260/1999(1) του Συμβουλίου περί γενικών διατάξεων για τα Διαρθρωτικά Ταμεία);

(1) ΕΕ L 161 της 26.6.1999, σελ. 1.

Απάντηση του κ. Barnier εξ ονόματος της Επιτροπής

(10 Νοεμβρίου 2000)

Η Ιρλανδία είναι επιλέξιμη για ενίσχυση συνολικού ύψους 5 εκατ. ευρώ (τιμές 1999) που θα χορηγηθεί σε ένα επιχειρησιακό πρόγραμμα στο πλαίσιο της κοινοτικής πρωτοβουλίας URBAN II για την περίοδο 2000-2006. Κατάρχήν, μια περιοχή είναι επιλέξιμη εάν πληροί τουλάχιστον τρία από τα εννέα κριτήρια που αναφέρονται στις κατευθυντήριες γραμμές του URBAN II(1), σύμφωνα με τις οποίες οι στρατηγικές επιλέγονται με βάση την ποιότητά τους, τον καινοτόμο χαρακτήρα τους και τη δυνατότητα επίδειξης.

Σύμφωνα με το άρθρο 8 παράγραφος 1 του κανονισμού (ΕΚ) αριθ. 1260/1999 του Συμβουλίου της 21ης Ιουνίου 1999 για τη θέσπιση γενικών διατάξεων για τα διαρθρωτικά ταμεία(2), οι κοινοτικές ενέργειες θεσπίζονται στο πλαίσιο στενής διαβούλευσης μεταξύ της Επιτροπής και του κράτους μέλους, καθώς και με τις αρχές και τους φορείς που έχει ορίσει το κράτος μέλος στο πλαίσιο των εθνικών κανόνων και των ισχυουσών πρακτικών.

Στο πλαίσιο της αποκέντρωσης αρμοδιοτήτων, εναπόκειται στο κράτος μέλος να προβεί στην επιλογή των επιλέξιμων περιοχών. Από τη στιγμή που έχει οριστεί η πόλη, οι αρχές που διαπνέουν το εταιρικό σχήμα όπως αναφέρονται στους γενικούς κανονισμούς αφορούν μάλλον την προπαρασκευαστική φάση ενός προγράμματος URBAN II, παρά την εθνική διαδικασία επιλογής. Δεν συνιστά επομένως παράβαση των γενικών κανόνων σχετικά με τα διαρθρωτικά ταμεία τυχόν τροποποίηση της διαδικασίας των εθνικών δημοπρασιών και επιλογής από την ιρλανδική κυβέρνηση. Ωστόσο, η Επιτροπή επιμένει ώστε τα τοπικά εταιρικά σχήματα να συμμετέχουν στην επεξεργασία και στηνλοποίηση των επιχειρησιακών προγραμμάτων.

(1) ΕΕ C 141 της 19.5.2000.

(2) ΕΕ L 161 της 26.6.1999.